# PÁLYÁZATI FELHÍVÁS

***Gyöngyös Város Képviselő-testülete***

***pályázatot hirdet***

***a Városban működő Polgárőrszervezetek működése támogatására***

A pályázat célja a - polgárőrségről és a polgárőri tevékenység szabályairól szóló 2011. évi CLXV. törvényben (továbbiakban: Ptv.) szabályozott, a közbiztonság és közrend fenntartásában részt venni kívánó, a környezetük biztonságáért felelősséget érző állampolgárok által létrehozott - polgárőrségek (egyesületek) támogatása, elősegítve ezzel a közbiztonság javítását célzó társadalmi elvárásokat tükröző, önként vállalt bűnmegelőzési feladatok maradéktalan végrehajtását.

1. ***A polgárőr szervezetek az alábbiakra pályázhatnak:***

A Ptv. 3. § (1) bekezdésében meghatározott **alapfeladatként** meghatározott *járőrszolgálat*, *figyelőszolgálat* és *jelzőőri tevékenység* ellátásához, továbbá a 3. § (2) bekezdésében **kiegészítő feladatként** meghatározott *tevékenységek ellátásához szükséges költségek* finanszírozására, különösen:

1. a rendezvények helyszínének biztosításával,
2. az önálló, valamint közös feladat- vagy szolgálatellátás útján az együttműködő szervek szakmai tevékenységének segítésével,
3. a polgárőrség feladataival összefüggő oktatási, kulturális, ismeretterjesztő tevékenységgel, valamint
4. a polgárőr szervezet hatályos alapszabályában vállalt kiegészítő tevékenység ellátásában való részvétellel kapcsolatban felmerülő költségek finanszírozására.
5. az egyesületben rendes tagként nyilvántartott polgárőr részére a polgárőrök formaruhával történő ellátásának szabályáról, valamint a formaruha és a fényvisszaverő mellény jellemzőinek meghatározásáról szóló 62/2013. (XI. 28.) BM rendelet szerinti formaruha biztosításával kapcsolatban felmerült költségek finanszírozására, amennyiben a Ptv. 26. §-ában szerinti központi költségvetésből származó forrás ezeket a kiadásokat nem fedezi.
6. ***A támogatás keretében elszámolható költségek:***

Ahelyi közrend és közbiztonság védelme, valamint a bűnmegelőzési tevékenység végrehajtását szolgáló működési költségek, - a **járőrszolgálat, figyelőszolgálat és jelzőőri tevékenység ellátásához szükséges** – a polgárőr szolgálatot elősegítő tárgyak és technikai eszközök beszerzésének költsége, amelyek **a központi költségvetési támogatásból nem finanszírozhatók:**

1. formaruha beszerzése,
2. fényvisszaverő mellény beszerzése,
3. gépjármű beszerzés, javítás, -karbantartás, felújítás költségei,
4. a szolgálati gépjármű figyelmeztető jelzést adó készülékének beszerzése, javítása, karbantartása,
5. az egyesületi gépjármű jogszabályban meghatározott módon történő feliratozása,
6. üzemanyag felhasználás,
7. hír- és infokommunikációs eszközök beszerzése, javítása, karbantartása,
8. kommunikációt elősegítő eszközök költségei (pld. telefonszámlák, internet, stb.);
9. polgárőri tevékenység végzését elősegítő eszközök vásárlása, azok karbantartásával, javításával, felújításával kapcsolatos költségek,
10. polgárőr egyesület székhelye üzemeltetési költségei (így: villany, gáz, víz-csatornadíj, szemétszállítás díja, stb.)
11. nyomtatvány, irodaszer,
12. oktatás, képzés, továbbképzés költségei,
13. könyvelői-, jogi költség,
14. bankköltség,
15. pályázatírással és elszámolással összefüggő költségek,
16. a polgárőr tevékenységet népszerűsítő, azzal összefüggő figyelemfelhívó plakátok, szórólapok előállításával összefüggő költségek
17. ***A pályázat benyújtására a Gyöngyös Város közigazgatási területén működő polgárőrszervezetek jogosultak!***

**Pályázat benyújtására kizárólag a polgárőrségről és a polgárőri tevékenység szabályairól szóló 2011. évi CLXV. törvény 2. § (1) bekezdésében meghatározott, továbbá a 4. § (1) bekezdésben foglaltak szerint működő szervezet jogosult!**

*2. § (1) Polgárőr szervezet:*

*a) a polgárőr egyesület,*

*b) a területi polgárőr szövetség, valamint*

*c) az Országos Polgárőr Szövetség.*

*(2) A polgárőr szervezetek politikai tevékenységet nem folytathatnak, működésük a politikai pártoktól független.*

*(3) A polgárőr szervezet elnevezésének tartalmaznia kell a „polgárőr” megjelölést. Nyilvántartásba vett más társadalmi szervezet az elnevezésében a polgárőrséggel való összetéveszthetőségre alkalmas megjelölést és elnevezést nem használhat.*

*(4) A polgárőr szervezet e jellegére utaló adatot a bírósági nyilvántartásban fel kell tüntetni.”*

***4. §*** *(1) A polgárőr egyesület a 3. § (1) bekezdésében meghatározott alapfeladatokat akkor kezdheti meg, valamint végezheti, ha*

*a) a működési területén illetékes megyei (fővárosi) rendőr-főkapitánysággal írásbeli együttműködési megállapodást kötött, valamint*

*b) az Országos Polgárőr Szövetség és a területi polgárőr szövetség tagja.*

Személyi juttatásokra, személyi jellegű kifizetésekre - kivéve a pályázat keretében megvalósuló programok meghívott előadói, közreműködői részére fizetett díjazást – a pályázaton elnyert összeg nem fordítható.

1. ***Nem részesülhet támogatásban az a Pályázó, amely:***
2. a benyújtott kérelmében a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett,
3. adó-, járulék-, illeték- vagy vámtartozása (köztartozás) van,
4. felszámolási-, végelszámolási eljárás alatt áll,
5. pályázóval szemben a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) 6. § (1) bekezdése szerinti összeférhetetlenségi ok, valamint a Knyt. 8. § (1) bekezdésében foglalt érintettség áll fenn, és ezen körülmény közzétételét a Knyt.-ben foglalt határidőben nem kezdeményezi,
6. a pályázatához, annak kötelezően előírt mellékleteit nem csatolja, a támogatási szerződés megkötésének feltételeként meghatározott nyilatkozatokat hiánypótlási felhívás ellenére sem teszi meg, vagy a megtett nyilatkozatát visszavonja.
7. az előző évben kapott önkormányzati támogatással határidőben nem számolt el, vagy az előző évben kapott támogatást a jóváhagyott céltól eltérően használta fel.
8. ***A PÁLYÁZÓNAK NYILATKOZNIA KELL AZ ALÁBBIAKRÓL:***
9. vállalja-e önkormányzati eseményeken, rendezvényeken történő közreműködést? (milyen rendezvényeken, hány órában, hány fővel)
10. rendszeres közterületi járőrszolgálatot lát-e el? Ha igen milyen formában? Havi átlagban hány szolgálati órával, milyen területekre tervezik a rendszeres járőrözést? Hogyan történik a járőrszolgálat dokumentálása, annak igazolása?

2019. január 1. napjától a pályázat benyújtásának időpontjáig mennyi rendőrhatóság által is igazolt járőrszolgálatot vagy egyéb tevékenységet látott el havonta.

1. közreműködik-e az önkormányzati játszóterek nyitásában/zárásában és használatának ellenőrzésében? (hány fővel?)
2. mely társzervekkel, hatóságokkal, intézményekkel, helyi gazdasági szereplőkkel működnek együtt munkájuk során? pl. rendőrség, közterület-felügyelet *(együttműködési megállapodások csatolandók!)*
3. milyen módszerekkel kívánják elérni a lakosság szubjektív biztonságérzetének javítását?
4. milyen kommunikációs eszközökkel segítik elő a lakossági aktivitást? hogyan történik az önkéntesek munkájának népszerűsítése?
5. hogyan tervezik a helyi közösségek bevonását tevékenységükbe? pl. a lakosságot zavaró anomáliák feltérképezésében, stb.
6. rendelkeznek-e éves munkatervvel? *(ha igen, a munkaterv csatolandó!)*

***Felhívjuk a pályázók figyelmét, hogy a pályázatok értékelése során a fentiekre adott válaszok, és a csatolt dokumentumok is értékelésre kerülnek és befolyásolják a támogatás mértékét!***

1. ***a támogatás formája:***

A támogatás - a pályázó által - a pályázatban megjelölt, a támogatási szerződés aláírásának napja és 2019. december 31. közé eső időszakban elszámolt működési költségeihez, illetve ezen időszakban megvalósított programhoz kapcsolódó elszámolt költségeihez nyújtott vissza nem térítendő támogatás.

A pályázatban csak a támogatási időszakot terhelő költségekre vonatkozó számlák számolhatóak el, melyek pénzügyi teljesítésének az elszámolási időszak végéig – 2019. december 31-ig – meg kell történnie.

**Az Önkormányzat 2019. évi költségvetéséről szóló 4/2019. (III.1.) önkormányzati rendelet 17. § (11) bekezdése értelmében 1 MFt feletti támogatás esetében a szervezetnek 2020. május 31-ig, az 1 MFt alatti támogatás esetében 2020. január 31-ig kell elszámolni.**

Az elszámolás részletes szabályait a megkötésre kerülő támogatási szerződés tartalmazza.

Egy pályázó csak egy pályázatot nyújthat be!

A jogosulatlanul igénybe vett támogatást a pályázó köteles visszafizetni!

Pályázni kizárólag „Pályázati adatlapon” lehet, amely beszerezhető a Polgármesteri Hivatal Jegyzői Irodáján, illetve letölthető a [www.gyongyos.hu](http://www.gyongyos.hu/) honlapról.

PÁLYÁZATOK BENYÚJTÁSÁNAK HATÁRIDEJE ÉS HELYE:

 **2019. május 14.**

 *Gyöngyösi Polgármesteri Hivatal*

*Jegyzői Iroda*

## *Gyöngyös, Fő tér 13.*

A pályázatokról a Képviselő-testület dönt, mely döntés várható időpontja ***2019. május 30.***

Az elbírálás eredményéről valamennyi pályázó írásban értesül.

Pályázattal kapcsolatos információ kérhető:

Jávorszkiné Gubancsik Gréta bizottsági koordinátortól a 37/769-102 telefonszámon, vagy a javorszkine.greta@gyongyosph.hu címen.

Gyöngyös, 2019. április 8.

**Hiesz György**